नहीं बन गयी हैं । वैसे आयोग इस विषय पर भी जाँच कर सकता है कि कविता क्यों सिकुड़ती जा रही है और व्यंग्य क्यों पसरता जा रहा है । अखबार विचार की जगह प्रचार के पम्फलेट क्यों बनते जा रहे हैं । इस आयोग का अध्यक्ष सरकार अपने किसी चहेते संपादक या आलोचक को बना सकती है । साहित्य आयोग को समकालीन विदेशी साहित्य का तुलनात्मक अध्ययन भी करना चाहिए । क्योंकि इस बहाने ही मेरे जैसे साहित्यकारों का विदेश यात्रा का जुगाड़ बैठ पाएगा । वैसे कोई जबरदस्ती नही है लेकिन अगर एक टिकट का बैठ जाए तो देख लें ...। मेरा मतलब है ठीक लगे तो ...। इसी तरह खेल के क्षेत्र में एक आयोग की सख्त जरुरत है । वहां बड़ी फ्री स्टाइल चल रही है। खेलों में हमारा फिसड्डीपन जग जाहिर है ।